Stévia curková (Stevia rebaudiana) je krovitá bylina pestovaná najmä pre schopnosť pridať sladkosť potravinám bez zbytočných kalórií. Aj keď môžete použiť sušenú stéviu, ktorá pridá miernou sladkosť, extrakt z listov sévie je stokrát sladší ako cukor a jeho využitie je všestrannejšie. Extrakt zo stévie je vhodný do všetkých receptov, kde potrebujte dosiahnuť sladkú chuť. Prečítajte si návod, ako jednoducho vyrobiť extrakt zo stévie.
Ako vyrobiť extrakt zo stévie
Čo budete potrebovať:
2 šálky listov stévie
1 šálku vodky alebo čistého liehu
Postup:
1. Ak máte čerstvú stéviu, lístky oberajte okolo obeda, kedy má najvyšší obsah esenciálnych olejov. Umyte listy aj stonky a odstráňte hnedé časti.
2. Nakrájajte listy aj stonky na hrubo.
3. Dve šálky nakrájanej stévie zmiešajte s jednou šálkou vodky alebo čistého liehu. Môžete použiť aj ochutenú vodku, ako je hruška alebo citrus.
4. Stéviu vo vodke nechajte namočenú v zakrytej nádobe celú noc, no nie viac ako 48 hodín. (Dlhé namáčanie zvyšuje horkosť.) Niekoľko krát jemne pretrepte.
5. Vylúhovanú stéviu preceďte cez kávový filter alebo gázu. Precedená tekutina by mala byť zelená.
6. Extrahovanú tekutinu stévie varte na miernom ohni 30 minút. Tak sa odparí alkohol a skoncentruje extrakt.
7. Extrakt zo stévie uchovávajte v chladničke max. 3 mesiace. Pred použitím podľa chuti zrieďte vodou.